Source: http://republicanii.ro/sport/17824-pentru-ca-de-ce-ne-au-batut-polonezii.html
Timestamp: 2019-06-25 17:44:09+00:00

Document:
Pentru ca de ce ne-au batut polonezii - Republicanii
Marţi, 25 iunie 2019 - 8:42:28
Echipa naţională de fotbal a României a pierdut, în această seară, cu 3-0 meciul cu Polonia şi a cam lămurit-o cu şansele de calificare la Campionatul Mondial. O dăm deja pe matematică, „noi sperăm”, „cât vor mai fi şanse vom lupta”, „am prins o zi proastă”, însă e clar că avem o echipă extrem de slabă şi un antrenor care „s-a băgat” doar pentru că l-am găsit pe stradă şi a zis să încerce să reintre în circuit. La fel cum, respectând proporţiile, sunt destui antrenori pe la noi care preiau echipe disperate - vezi Dan Alexa la Târgu Mureş, Ionuţ Popa la Timişoara sau, anul trecut, Jerry Gane la Petrolul - doar pentru a (re)deveni vizibili.
Omul a venit să ia un ban şi speră să reziste cât mai mult, acceptând, probabil, şi să aplece urechea pe la cei din jur pentru a fi bine, ca să nu-i fie rău. Altfel, nu se explică de ce Săpunaru a jucat mijlocaş central cu Muntenegru deşi neamţul nu cred că apucase să-l vadă vreodată pe acest post, de ce l-a inventat pe Bicfalvi mijlocaş dreapta la acelaşi meci sau de ce insistă cu Dragoş Grigore ca titular şi, absolut de neînţeles, „căpitan” al echipei naţionale, în condiţiile în care băiatul se luptă pentru evitarea retrogradării prin Qatar. E clar, nu prea sunt „cadavre”, dar nici Daum nu arată - chiar şi după doar câteva meciuri - că e selecţioner şi are nişte criterii clare în convocarea fotbaliştilor şi, mai ales, în alcătuirea echipei. De la Răzvan Lucescu încoace se tot vorbeşte despre reconstrucţie şi alte vrăjeli fotbalistice de genul ăsta, dar la niciun antrenor nu am văzut un plan clar în acest sens.
La modul „serios”, uite... pentru că de ce cred eu că se ratează această campanie:
- n-am avut norocul să picăm şi noi în grupă cu San Marino şi Feroe, să le tragem rapid câte-un 2-0 clar şi să pornim în trombă campania; apoi, jucam „la egal” derbiul grupei, cu Finlanda, să zicem, şi eram la baraj!
- ghinion, meciul cu Polonia a venit prea repede! Dacă jucam şi noi întâi dubla cu Armenia (ei tot în 10 oameni din start, în ambele partide), eventual şi pe cea cu Kazakhstan, poate prindeau băieţii mai mult tupeu şi, cu vreo 8, hai 10 puncte în cont abordam altfel disputa cu leşii;
- după victoria din Armenia, mai toţi s-au extaziat de parcă devenisem campioni mondiali, fără să vadă că ne-a ieşit totul în prima repriză, în care probabil şi o pasă înapoi devenea periculoasă pentru poarta adversă;
- sunt prea puţine locuri pentru Europa, la „mondial”, domne! Eu zic să ne specializăm pe „europene”, că acolo o să se ajungă în curând să fie suficient să anunţi că ai 11 jucători valizi şi eşti „calificat”!
În aceeaşi notă, iată, şi părerea de expert a lui Mihai Stoichiţă, expusă aseară, imediat după şpr..., pardon, meci: „Cel care a dat cu petarda l-a trezit pe Lewandovski şi ăsta ne-a dat două goluri!” Curat murdar, nea Miaie!
Vorbind „pe bune”, un fotbal cu multe echipe de prima ligă în insolvenţă, cu un eşalon secund în care o echipă pierde cu 18-0 sau 16-0, începe un meci în zece oameni, din lipsă de jucători şi sfârşeşte prin a fi exclusă, cu o ligă a treia ajunsă sub nivelul „judeţului” din urmă cu 5-10 ani, nu poate oferi mai mult. Echipa naţională e oglinda unui fenomen aflat în evident declin şi, chiar dacă unii jucători mai păcălesc şi „evadează” spre alte campionate, e clar că suntem jos de tot.
Am vorbit despre Daum, dar „materialul clientului” este, şi el, peticit rău de tot: Tătăruşanu apără la Fiorentina şi rămâne prima soluţie, chiar dacă e departe de a fi portarul care să-ţi dea siguranţă deplină; l-am descoperit ca fundaş dreapta pe Benzar, dar e un copil cu câteva zeci de meciuri în Liga I, care se pierde „în mulţime” chiar şi la un joc cu Polonia; în zona fundaşilor centrali, am zis despre inepţia cu Grigore, lângă care tragem de un Chiricheş ce joacă la Napoli o dată la 4 meciuri şi-l mai avem pe un Săpunaru, care schimbă posturile ca pe... jambiere la Astra; în stânga, sunt vreo trei nume care se tot perindă - Toşca, Latovlevici şi Filip - dar din toţi nu faci un fundaş stânga serios; ca mijlocaş central, niciunul care să pună ordine în jocul echipei, Hoban fiind un tip discret de fel, Răzvan Marin fiind prea tânăr (vezi cum s-a evaporat în această seară printre polonezi) şi Prepeliţă cu prea puţine argumente fotbalistice pentru a duce „în spate” o echipă naţională; pe benzi, Adi Popa, Chipciu, Maxim, Torje sau Stancu nu confirmă deloc, fiind greu să-ţi aminteşti un meci bun făcut de vreunul dintre ei în echipa naţională; ca mijlocaş ofensiv, play-maker cum se spune, Stanciu e totul, dar n-are prezenţa, n-are anvergura, n-are personalitatea necesare la un asemenea nivel, chiar dacă mai inventează câte o pasă sau un şut, din când în când; în fine, ecuaţia vârfului „de careu” rămâne fără rezolvare, pentru că Andone e incomod pentru apărătorii adverşi, dar nu vine cu realizări pentru echipă, Alibec, când a jucat, n-a arătat cum ar trebui să arate un atacant cerut de toată lumea la „naţională”, iar Keşeru e cam în aceeaşi situaţie cu Andone, dar cu mai puţină agresivitate, compensată însă de o tehnică superioară şi execuţie de vârf.
Aşa stând lucrurile, nu putem ajunge decât la vorba lui nea Imi Ienei: „Să nu ne facem iluzii, ca să n-avem deziluzii!” Şi eu nu-mi fac.
S-a rezolvat, nu se poate! La CSM Ploieşti, tot fără salarii şi tot în aşteptarea ANAF-ului!
În această după-amiază, 50 de sportivi şi antrenori din cadrul CSM Ploieşti au mers la Primăria Ploieşti pentru a avea o discuţie cu edilul Adrian Dobre şi directorul economic Nicoleta Crăciunoiu, în speranţa soluţionării problemei salariilor restante. Discuţia a durat 30 de minute şi a avut...
O nouă misiune imposibilă: CSM Ploieşti – „U” Cluj, astăzi, în Sala „Olimpia”!
Liga Naţională de handbal feminin a ajuns la etapa a V-a, ale cărei meciuri se dispută la acest mijloc de săptămână, iar handbalistele de la CSM Ploieşti vor fi din nou pe parchet, în Sala Sporturilor Olimpia. La Ploieşti vine Universitatea Cluj, care a câştigat ultimele două partide de...
Octav Preda, pe tema Petrolul: „Aştept să văd un proiect demn de luat în seamă”
Decizia lui Valeriu Răchită de a nu se mai implica în proiectul formării unei noi echipe a Petrolului i-a surprins şi pe suporteri, liderul uneia dintre grupări, Octav Preda (Liga Suporterilor „Lupii Galbeni”) declarându-ne, în nume personal, următoarele: „Este o mutare surprinzătoare şi...
Un punct „ciupit” de Ţînţaru, dar Petrolul a debutat promiţător!
Petrolul şi-a început, astăzi, aventura în Liga A Prahova cu o remiză, 1-1, pe terenul de la Păuleşti, acolo unde 1.500 de spectatori, dintre care cam 95% iubitori de galben-albastru, au fost prezenţi pentru a asista la renaşterea „lupilor”. Într-o formulă echilibrată, coerentă pentru...
CSM Ploieşti face mâine deplasarea la Cisnădie, pentru meciul cu Măgura!
Handbalistele de la CSM Ploieşti joacă, mâine, în etapa a VIII-a a Ligii Naţionale, în deplasare, cu Măgura Cisnădie, antrenorul Daniel Gheorghe urmând să conteze, la fel ca şi la partidele anterioare, aproape în exclusivitate pe junioarele I ale clubului. Lotul va fi stabilit în această seară,...

References: CSM 
 CSM 
 CSM 
 CSM 

CSM 
 CSM